[[പ്രമാണം:Transfer of power in India, 1947.jpg|thumb|225px|അധികാര കൈമാറ്റം, ഓഗസ്റ്റ് 15, 1947.]]

[[1947]] [[ജൂൺ 3]]-നു ഇന്ത്യയുടെ അവസാനത്തെ ഗവർണർ ജനറൽ ആയ വൈസ് roy [[ലൂയി മൌണ്ട്ബാറ്റൺ]] ബ്രിട്ടീഷ് ഇന്ത്യൻ സാമ്രാജ്യത്തെ മതേതര ഇന്ത്യ ആയും മുസ്ലീം പാകിസ്താൻ ആയും വിഭജിക്കും എന്ന് പ്രഖ്യാപിച്ചു. [[1947 ഓഗസ്റ്റ് 14]]-നു പാകിസ്താൻ ഒരു പ്രത്യേക രാഷ്ട്രമായി പ്രഖ്യാപിക്കപ്പെട്ടു. [[ഇന്ത്യൻ സ്വാതന്ത്ര്യ ദിനം|1947 ആ‍ഗസ്റ്റ് 15]] അർദ്ധരാത്രി ഇന്ത്യ ഒരു സ്വതന്ത്ര രാഷ്ട്രമായി. ഇതിനു പിന്നാലെ ഹിന്ദുക്കളും മുസ്ലീങ്ങളും സിഖ് മതസ്ഥരും തമ്മിൽ രക്തരൂക്ഷിതമായ സംഘട്ടനങ്ങൾ നടന്നു. പ്രധാനമന്ത്രി നെഹ്രുവും ഉപ പ്രധാനമന്ത്രി [[സർദ്ദാർ വല്ലഭായി പട്ടേൽ|സർദ്ദാർ വല്ലഭായി പട്ടേലും]] മൌണ്ട് ബാറ്റണെ [[ഇന്ത്യയുടെ ഗവർണർ ജനറൽ]] ആയി തുടരാൻ ക്ഷണിച്ചു. 1948 ജൂണിൽ മൌണ്ട് ബാറ്റണു പകരം [[സി. രാജഗോപാലാചാരി]] ഇന്ത്യയുടെ ഗവർണർ ജനറൽ ആയി സ്ഥാനമേറ്റു. 565 നാട്ടുരാജ്യങ്ങളെ ഒരുമിപ്പിക്കുന്ന ദൌത്യം പട്ടേൽ ഏറ്റെടുത്തു. തന്റെ “പട്ടു കയ്യുറയിലെ ഉരുക്കുമുഷ്ടി” നയങ്ങളിലൂടെ പട്ടേൽ ഈ ശ്രമങ്ങളെ പൂർത്തീകരിച്ചു. [[ജുനഗഡ്]], [[ജമ്മു കശ്മീർ]], [[ഹൈദ്രാബാദ് സംസ്ഥാനം]], [[ഓപറേഷൻ പോളോ]] എന്നിവയിൽ നാട്ടുരാജ്യങ്ങളെ ഇന്ത്യയോടു ചേർക്കാൻ പട്ടേൽ സൈനികശക്തി ഉപയോഗിച്ചു.

ഭരണഘടന നിർമ്മിക്കുന്ന ജോലി [[1949]] [[നവംബർ 26]]-നു നിയമസഭ പൂർത്തിയാക്കി. [[1950]] [[ജനുവരി 26]]-നു [[റിപ്പബ്ലിക്ക് ഓഫ് ഇന്ത്യ]] ഔദ്യോഗികമായി നിലവിൽ വന്നു. നിയമസഭ [[രാജേന്ദ്ര പ്രസാദ്|ഡോ. രാജേന്ദ്ര പ്രസാദിനെ]] ഇന്ത്യയുടെ ആദ്യത്തെ രാഷ്ട്രപതിയായി തിരഞ്ഞെടുത്തു. രാജേന്ദ്രപ്രസാദ് ഗവർണർ ജനറൽ രാജഗോപാലാചാരിയിൽ നിന്നും അധികാരം ഏറ്റെടുത്തു. പിന്നാലെ സ്വതന്ത്ര പരമാധികാര ഇന്ത്യ മറ്റ് രണ്ട് ഭൂഭാഗങ്ങളെയും രാഷ്ട്രത്തോടു കൂട്ടിച്ചേർത്തു: പോർച്ചുഗീസ് നിയന്ത്രണത്തിൽ നിന്നും 1961-ൽ [[ഗോവ|ഗോവയും]] 1954-ൽ ഫ്രഞ്ച് അധീനതയിൽ നിന്നും [[പോണ്ടിച്ചേരി|പോണ്ടിച്ചേരിയും]]. 1952-ൽ ഇന്ത്യയിലെ ആദ്യ പൊതു തിരഞ്ഞെടുപ്പ് നടന്നു. 62% സമ്മതിദാ‍നം ഈ തിരഞ്ഞെടുപ്പിൽ രേഖപ്പെടുത്തി. ഇതോടെ ഇന്ത്യ ലോകത്തിലെ ഏറ്റവും വലിയ ജനാധിപത്യ രാഷ്ട്രമായി.




പരിണതഫലങ്ങൾ
സ്വാതന്ത്ര്യം, 1947 മുതൽ 1950 വരെ
യൂറോപ്യൻ ഭരണം
ഒന്നാം ലോക മഹായുദ്ധം